Държавен вестник, бр. 12, 2013 г., стр. 154

СТР.  154	
Д Ъ Р Ж А В Е Н  В Е С Т Н И К 	
БРОЙ  12
цикълът да бъде манипулиран изцяло от лекаря, провеждащ лечението. Прилагането им започва от 21-вия 
ден до започване на същинската стимулация.
А.2.Фоликулостимулиращ  хормон /FSH/.
А.3.Човешки хорион-гонадотропин (HCG) – за предизвикване узряване на яйцеклетките, намиращи се в 
растящия фоликул, правейки ги годни за оплаждане след тяхното изваждане
Б. Къс протокол – антагонист протокол
Видове прилагани медикаменти:
Б.1.Фоликулостимулиращ  хормон /FSH/
Б.2.Човешки хорион-гонадотропин (HCG) – за предизвикване узряване на яйцеклетките, намиращи се в 
растящия фоликул, правейки ги годни за оплаждане след тяхното изваждане
Б.3. Антагонисти на гонадотропин освожаващия хормон GnRH – прилагат се след 5-тия ден на стимулацията 
с цел предотвартяване на преждевременно пукване на растящите фоликули
В хода на самата стимулация се извършват периодични прегледи за индивидуализиране на дозите и избиране 
на момента на пункцията
ПРИ ПРОВЕЖДАНЕТО НА ПРОЦЕДУРА №11 „АСИСТИРАНА РЕПРОДУКЦИЯ – ХОРМОНАЛНА 
КОНТРОЛИРАНА ОВАРИАЛНА ХИПЕРСТИМУЛАЦИЯ (КОХС)“, ЛЕЧЕБНОТО ЗАВЕДЕНИЕ Е ДЛЪЖНО 
ДА ОСИГУРЯВА СПАЗВАНЕТО ПРАВАТА НА ПАЦИЕНТА, УСТАНОВЕНИ В ЗАКОНА ЗА ЗДРАВЕТО. 
ПРАВАТА НА ПАЦИЕНТА СЕ УПРАЖНЯВАТ ПРИ СПАЗВАНЕ НА ПРАВИЛНИКА ЗА 
УСТРОЙСТВОТО, ДЕЙНОСТТА И ВЪТРЕШНИЯ РЕД НА ЛЕЧЕБНОТО ЗАВЕДЕНИЕ.
3. ЗАВЪРШВАНЕ НА ПРОЦЕДУРА № 11.
Медицински критерии за завършена процедура № 11:
- Извършени дейности, включени в процедурата с код *99.24, **88.79 и **90.59 - според съответното 
ниво на изпълнение;
- Липса на усложнения и стабилизирани жизнени показатели.
Забележка: При усложнения и необходимост от хоспитализация, пациентката се превежда в 
специализирано ЛЗБП, като на лечебното заведение осъществило процедура № 11 „Асистирана репродукция 
– хормонална контролирана овариална хиперстимулация (КОХС)“  се заплаща за съответното изпълнено 
ниво.
4. МЕДИЦИНСКА ЕКСПЕРТИЗА НА РАБОТОСПОСОБНОСТТА – извършва се съгласно Наредба за 
медицинската експертиза на работоспособността.
ІІІ. ДОКУМЕНТИРАНЕ НА ДЕЙНОСТИТЕ ПО КЛИНИЧНАТА ПРОЦЕДУРА
1. ОСНОВЕН ДОКУМЕНТ за процедура №11 „Асистирана репродукция – хормонална контролирана 
овариална хиперстимулация (КОХС)“  е „Протокол за контролирана овариална хиперстимулация“, който 
се изготвя съгласно т.3.2., от раздел IX на медицински стандарт „Асистирана репродукция“. Протоколът е 
неразделна част от досието на пациентката.
Досието на пациентката се съхранява в клиника/отделение по АГ, МЦ/ДКЦ с разрешение за 
извършване на дейност по асистирана репродукция и включва:
- Протокол за контролирана овариална хиперстимулация; 
- Заповед на Директора на Център „Фонд за асистирана репродукция“ въз основа на Решение на 
Обществения съвет.
- ДЕКЛАРАЦИЯ ЗА ИНФОРМИРАНО СЪГЛАСИЕ – подписва се от пациентката преди започване 
процедура № 11 „Асистирана репродукция – хормонална контролирана овариална хиперстимулация (КОХС)“. 
Клиничната процедура се извършва след собственоръчно подписано съгласие на пациентката, отразено 
в Декларацията за информирано съгласие;
     - „Медицинско направление за провеждане на процедури ” - бл.МЗ-НЗОК № 8А.
2. ПРОВЕЖДАНЕТО на процедура №11 „Асистирана репродукция – хормонална контролирана 
овариална хиперстимулация (КОХС)“  се регистрира в Регистър за преминали пациенти по асистирана 
репродукция. Регистърът се води по хронология на постъпилите за процедура пациенти и съдържа следните 
реквизити: име на пациентката, дата и № на процедурата за месеца и годината. 
3. Отчитането на проведената процедура №11 „Асистирана репродукция – хормонална контролирана 
овариална хиперстимулация (КОХС)“   се извършва с “Медицинско направление за провеждане на клинична 
процедура/процедура ” (бл. МЗ-НЗОК № 8А), копие на Заповед на Директора на Център „Фонд за асистирана 
репродукция“ въз основа на Решение на Обществения съвет, „Отчет за лечение с лекарствени продукти по 
клинични процедури/процедура“ и електронен отчет в определен формат, съгласно изискванията на НЗОК.
ДОКУМЕНТ № 4
ИНФОРМАЦИЯ ЗА ПАЦИЕНТА 
„Асистирана репродукция“
Ако проблемите с безплодието на двойката останат неизяснени, или ако всички приложени видове лечение 
са неуспешни идва времето да се обмисли и решение свързано с асистираните репродуктивни технологии 
(AРT). Сложността на тези методи варира от простата вътрематочна инсеминация до високотехнологичните 
манипулации на сперматозоида и яйцеклетката. Заедно с много от тези техники е необходима и хормонална 
терапия за да се повишат шансовете за успех. 
Ин витро оплождане (IVF).
При хирургични интервенции, повреждане или запушване на фалопиевите тръби, мъжки стерилитет, или 
неизяснен стерилитет на помощ идва ин витро оплождането (IVF). Използват се медикаменти за да се 
стимулират яйчниците, които да прозиведат по-голям брой зрели яйцеклетки.